PATVIRTINTA                                                                                                                                                                          Jonavos Jeronimo Ralio gimnazijos direktoriaus 2019 m. balandžio 16 d. įsakymu Nr. V1-91

JONAVOS JERONIMO RALIO GINMAZIJOS
UŽSIENIO KALBOS (ANGLŲ) MOKYTOJO PAREIGYBĖS APRAŠYMAS

I	 SKYRIUS
PAREIGYBĖ

1.	Pareigybės pavadinimas: Jonavos Jeronimo Ralio  gimnazijos užsienio kalbos (anglų) mokytojas.
2.	Pareigybės grupė: Jonavos Jeronimo Ralio gimnazijos specialistas.
3.	Pareigybės lygis: A2.
4.	Pareigybės pavaldumas: Jonavos Jeronimo Ralio gimnazijos užsienio kalbos (anglų)  mokytojas tiesiogiai pavaldus direktoriaus pavaduotojui ugdymui.

II	SKYRIUS
SPECIALŪS REIKALAVIMAI ŠIAS PAREIGAS EINANČIAM MOKYTOJUI

5.	Mokytojas, einantis šias pareigas, turi atitikti šiuos specialius reikalavimus:
5.1.	turėti aukštąjį (aukštesnįjį, įgytą iki 2009 metų, ar specialųjį vidurinį, įgytą iki 1995 metų) išsilavinimą;
5.2.	būti įgijęs pedagogo kvalifikaciją;
5.3.	būti baigęs anglų kalbos ir (ar) literatūros  mokytojų rengimo programą; anglų kalbos ir (ar) literatūros arba filologijos programą;
5.4.	mokytojas, baigęs studijas ne lietuvių kalba, privalo gerai mokėti lietuvių kalbą, jos mokėjimo lygis turi atitikti Valstybinės kalbos mokėjimo kategorijų, patvirtintų Lietuvos respublikos Vyriausybės 2003 m. gruodžio 24 d. nutarimu Nr. 1688 „Dėl valstybinės kalbos mokėjimo kategorijų patvirtinimo ir įgyvendinimo" reikalavimus ir turėti atitinkamą valstybinės kalbos kategoriją patvirtinantį pažymėjimą;
5.5.	turėti skaitmeninio raštingumo kompetencijas visose penkiose srityse (informacijos valdymas, komunikavimas, turinio kūrimas, saugumas, skaitmeninio raštingumo problemų sprendimas) pagal Reikalavimų pedagoginių darbuotojų skaitmeninio raštingumo programoms aprašą, kurį tvirtina Lietuvos Respublikos švietimo ir mokslo ministras;
5.6.	atitikti kitus reikalavimus, nustatytus Reikalavimų mokytojų kvalifikacijai apraše;
5.7.	būti nepriekaištingos reputacijos, kaip ji apibrėžta Lietuvos Respublikos švietimo įstatyme;
6.	Mokytojas dirba vadovaudamasis Lietuvos Respublikos darbo kodeksu, Lietuvos Respublikos švietimo įstatymu, kitais norminiais teisės aktais, reglamentuojančiais ugdymą, mokyklos nuostatais, mokyklos darbo tvarkos taisyklėmis), Jonavos Jeronimo Ralio gimnazijos ugdymo planu, pareigybės aprašymu ir susitarimais su gimnazijos direktoriumi.

III	 SKYRIUS
ŠIAS PAREIGAS EINANČIO MOKYTOJO FUNKCIJOS

7.	Šias pareigas einantis mokytojas vykdo šias funkcijas:
7.1.	ugdo mokinius pagal lietuvių kalbos ir literatūros bendrąją programą ir jai įgyvendinti mokyklos ugdymo planuose numatytas valandas;
7.2.	pagal kompetenciją ugdo mokinius pagal privalomų ar pasirenkamų mokomųjų dalykų ar jų modulių programas ir skirtas valandas;
7.3.	pagal kompetenciją ugdo mokinius pagal neformaliojo švietimo programas ir skirtas valandas bei valandas, skirtas ugdymosi poreikiams tenkinti bei mokymosi pagalbai teikti;
7.4.	užtikrina ugdomų mokinių saugumą ugdymo veikloje;
7.5.	veda pamokas vadovaudamasis gimnazijos direktoriaus patvirtintu tvarkaraščiu;
7.6.	planuoja ugdomąją veiklą;
7.7.	ruošiasi pamokoms ir kitoms ugdomosioms veikloms;
7.8.	vertina mokinių pasiekimus, stebi, fiksuoja, analizuoja mokinio asmeninę ūgtį, informuoja apie mokymosi pažangą, pasiekimus mokinių tėvus (globėjus, rūpintojus) ir gimnazijos vadovus;
7.9.	tvarko mokinių ugdomosios veiklos apskaitos dokumentus;
7.10.	moko mokinius namuose pagal dalyko bendrąją programą ir skirtas valandas, jeigu jiems paskirtas toks mokymas, pagal Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašą;
7.11.	dirba su specialiųjų poreikių mokiniais, ruošia pritaikytą ar individualizuotą dalyko programą;
7.12.	imasi adekvačių priemonių, pastebėjęs ar įtaręs mokinį esant apsvaigus nuo psichiką veikiančių medžiagų, mokinio atžvilgiu taikomą psichologinę, fizinę prievartą ar įvairaus pobūdžio išnaudojimą;
7.13.	bendradarbiauja su kitais gimnazijos pedagoginiais darbuotojais;
7.14.	analizuoja ir įsivertina savo pedagoginę veiklą;
7.15.	tobulina profesines kompetencijas;
7.16.	pagal savo kvalifikacinę kategoriją vykdo metodinę veiklą;
7.17.	dalyvauja ir teikia pasiūlymus kuriant ir įgyvendinant gimnazijos strateginį, metinį, ugdymo planus;
7.18.	dalyvauja gimnazijos veiklos kokybės įsivertinime;
7.19.	pamokų ar pertraukų metu kilus pavojui ar jį paskelbus gimnazijoje, užtikrina esamų mokinių pasišalinimą iš pavojingos vietos į saugią;
7.20.	budi pertraukų ar renginių metu vadovaudamasis gimnazijos direktoriaus patvirtintu budėjimo grafiku;
7.21.	vykdo kitas veiklas gimnazijos bendruomenei vadovaudamasis su gimnazijos direktoriumi kiekvienų mokslo metų pradžioje pasirašomu atskiru susitarimu.

IV SKYRIUS
ATSAKOMYBĖ

8. Jonavos Jeronimo Ralio gimnazijos užsienio kalbos (anglų) mokytojas prisiima atsakomybę už:
8.1.	tinkamą savo pareigų vykdymą;
8.2.	mokinių drausmę ir saugumą;
8.3.	emociškai saugios mokymo(si) aplinkos gimnazijoje puoselėjimą, reagavimą į smurtą ir patyčias pagal gimnazijos nustatytą tvarką;
8.4.	duomenų apsaugą teisės aktų nustatyta tvarka;
8.5.	švaros ir tvarkos palaikymą klasėse, kuriose veda pamokas;
8.6.	tvarkingą, atsakingą įrenginių ir kitų darbo priemonių eksploataciją;
8.7.	teisingą darbo laiko naudojimą;
8.8	darbo drausmės taisyklių ar nuostatų laikymąsi;
8.9.	žalą, padarytą gimnazijai dėl savo kaltės ar neatsargumo.
___________________

SUSIPAŽINAU IR SUTINKU

________________________________________      _________________	______________
           (vardas, pavardė)        				 (parašas)			(data)